20 ऑगस्ट रोजी सुप्रीम कोर्टानं प्रशांत भूषण यांना माफी मागण्यास चार दिवसांचा अवधी दिला होता. त्यानंतर आज म्हणजे 24 ऑगस्ट रोजी माफी मागण्याची मुदत संपतेय. त्याचवेळी प्रशांत भूषण यांनी पुरवणी उत्तर दाखल करत, माफी मागण्यास नकार दिला.

सुप्रीम कोर्टाचे विद्यमान सरन्यायाधीश आणि चार माजी सरन्यायाधीशांबद्दल कथित वादग्रस्त ट्वीट केल्यानं प्रशांत भूषण यांना अवमानप्रकरणी दोषी ठरवलं आहे. या प्रकरणातील शिक्षेचा आदेश कोर्टानं राखून ठेवला आहे.

Twitter पोस्ट समाप्त, 1

20 ऑगस्टच्या सुनावणीत काय झालं होतं?

प्रशांत भूषण यांना 20 ऑगस्ट रोजी कोर्टाच्या अवमानप्रकरणी सुप्रीम कोर्टाने दोषी ठरवलं होतं. प्रशांत भूषण यांच्या शिक्षेवर आज ( 20 ऑगस्ट) सुनावणी होणार होती. पण सुप्रीम कोर्टाने प्रशांत भूषण यांना फेरविचार करण्यासाठी अवधी दिला होता. 

प्रशांत भूषण यांनी 24 ऑगस्टपर्यंत आपली माफी सादर करावी त्यावर कोर्ट 25 ऑगस्ट रोजी सुनावणी करेल असं सुप्रीम कोर्टाने म्हटलं होतं. 

या आधी, कोर्टानं दोषी ठरवल्यानंतर प्रशांत भूषण यांनी त्यांची बाजू मांडतांना "कोर्टाच्या अवमान प्रकरणी मला दोषी धरण्यात आल्याचं मला अतिव दु... आणखी 4000 वर्णांसाठी लेख सुरू ठेवा:
ःख झालं आहे," म्हटलं.   

"मला शिक्षा होईल, याचं मला दुःख नाही. पण, माझं म्हणणं समजून घेतलं गेलं नाही, याचं मला दुःख आहे. लोकशाही आणि लोकशाहीच्या मूल्यांचं रक्षण करण्यासाठी खुली टीका गरजेची असल्याचं मला वाटतं. ट्वीट करून मी माझं कर्तव्य बजावलं, बाकी काही नाही, संस्थेच्या प्रगतीसाठीचा प्रयत्न या अनुषंगाने माझ्या ट्विट्सकडे बघितलं जावं," असंही प्रशांत भूषण यांनी म्हटलंय.    

महात्मा गांधी यांचा उल्लेख करत प्रशांत भूषण म्हणाले, "मी दयेची याचना करणार नाही. मनाचा मोठेपणा दाखवावा, असं आवाहनही मी करणार नाही. कोर्टाने दिलेल्या कुठल्याही शिक्षेला मी हसत-हसत सामोरं जाईल." 

फौजदारी गुन्ह्यात दोषी ठरवण्यात आल्याविरोधात फेरविचार याचिका दाखल करेपर्यंत आणि त्यावर निर्णय येईपर्यंत शिक्षेची सुनावणी तहकूब करावी, अशी याचिका प्रशांत भूषण यांनी दाखल केली होती. मात्र, ही याचिका सर्वोच्च न्यायालयाने फेटाळली आहे.

शिक्षा सुनावल्यानंतरच निकाल सुनावण्याची प्रक्रिया पूर्ण होत असल्याचं न्यायालयाने म्हटलंय.  

त्यानंतर प्रशांत भूषण यांना विचार करण्यासाठी 2-3 दिवसांचा वेळ द्यावा, असं वाटत नाही का? असं महाधिवक्ता के. के. वेणूगोपाल यांनी न्या. मिश्रा यांना विचारलं. 

त्यावर न्या. मिश्रा म्हणाले, "आम्ही तुम्हाला 2-3 दिवसांचा वेळ देतो. तुम्ही यावर विचार करा. तुम्ही विचार करायलाच हवा. आम्ही आताच निकाल सुनावणार नाही."

तसंच न्या. मिश्रा यांनी डॉ. धवन आज आपला कायदेशीर युक्तीवाद पूर्ण करू शकत असल्याचं म्हणत कोर्ट प्रशांत भूषण यांना त्यांच्या स्टेटमेंटवर विचार करण्यासाठी थोडा अवधी देत असल्याचं म्हटलंय. 

'तुम्ही चांगली कामं केली म्हणून गुन्हे करण्याची मुभा नाही'

सर्वोच्च न्यायालयानं प्रशांत भूषण यांना त्यांचा जबाब बदलण्यासाठी 2 ते 3 दिवसांचा वेळ दिला आहे. 

न्यायाधीश अरुण मिश्रा यांनी म्हटलं, "ज्याच्याकडून चूक होणार नाही, असा कोणताही व्यक्ती या पृथ्वीवर नाहीये. तुम्ही 100 चांगली कामं करू शकता, पण त्यामुळे तुम्हाला 10 गुन्हे करण्याची संमती मिळत नाही. जे झालं ते झालं. पण आम्हाला वाटतं की संबंधित व्यक्तीला (प्रशांत भूषण) त्यांनी केलेल्या कृत्याचा पश्चात्ताप व्हावा." 

असं असलं तरी माझ्या जबाबात कोणताही मोठा बदल होणार नाही आणि यामुळे मग न्यायालयाच्या वेळ वाया जाईल, असं भूषण यांनी म्हटलंय.

भूषण यांनी म्हटलं, "न्यायालयाला वाटत असेल तर मी पुन्हा एकदा...